CELEX: 32021D1802
Language: hu
Date: 2021-06-10 00:00:00
Title: A Bizottság (Euratom) 2021/1802 határozata (2021. június 10.) az Európai Atomenergia-közösséget létrehozó szerződés 83. cikke alapján – A határozat legfontosabb rendelkezéseinek összefoglalása alább következik, a határozat teljes érvényének sérelme nélkül (az értesítés a C(2021) 3889. számú dokumentummal történt)

2021.10.12.   
               
               
                  HU
               
               
                  Az Európai Unió Hivatalos Lapja
               
               
                  L 362/1
               
            
         A BIZOTTSÁG (Euratom) 2021/1802 HATÁROZATA
         (2021. június 10.)
         az Európai Atomenergia-közösséget létrehozó szerződés 83. cikke alapján – A határozat legfontosabb rendelkezéseinek összefoglalása alább következik, a határozat teljes érvényének sérelme nélkül
         
            
               (az értesítés a C(2021) 3889. számú dokumentummal történt)
            
         
         
            
         E határozat címzettje a portugál nemzeti nukleáris kutatóközpont (Instituto Superior Técnico, Campus Tecnológico e Nuclear – CTN, Portugália); a határozatról a CTN 2021. június 10-én értesítést kapott.
         
            1. cikk
            
               1.   A portugál nemzeti nukleáris kutatóközpont (Instituto Superior Técnico, Campus Tecnológico e Nuclear – CTN) megszegte az Euratom-Szerződés 78. cikkének első bekezdésében és az Euratom biztosítéki rendelkezéseinek alkalmazásáról szóló, 2005. február 8-i 302/2005/Euratom bizottsági rendelet (1) 3. és 4. cikkében foglalt rendelkezéseket, mivel nem tették meg időben az alapvető műszaki jellemzők helyes és teljes körű bejelentését a Bizottság felé.
            
            
               2.   A portugál nemzeti nukleáris kutatóközpont (Instituto Superior Técnico, Campus Tecnológico e Nuclear – CTN) megszegte az Euratom-Szerződés 79. cikkében és az Euratom biztosítéki rendelkezéseinek alkalmazásáról szóló 302/2005/Euratom rendelet 7., 8. és 9. cikkében foglalt rendelkezéseket, mivel nem hozott létre és nem tart fenn olyan megbízható nyilvántartási rendszert, amely lehetővé teszi a nukleáris anyagok teljes leltárkészletének jelentését.
            
         
         
            2. cikk
            
               1.   A Bizottság a portugál nemzeti nukleáris kutatóközpontot (Instituto Superior Técnico, Campus Tecnológico e Nuclear – CTN) figyelmeztetésben részesíti.
            
            
               2.   A figyelmeztetés értelmében az 1. cikkben felsorolt hiányosságokat a lehető leghamarabb orvosolni kell.
            
            
               3.   A Bizottság a 3. cikkben említett jelentés és saját ellenőrzései alapján megvizsgálja, hogy a CTN eleget tett-e a 2. bekezdésben meghatározott követelménynek.
            
         
         
            3. cikk
            A CTN e határozat keltétől számított három hónapon belül jelentést készít a Bizottságnak, amelyben leírja az 1. cikkben felsorolt hiányosságok orvoslására tett intézkedéseket. A CTN-nek intézkedéseket kell hoznia a hasonló esetek jövőbeni előfordulásának elkerülésére.
         
         
            4. cikk
            
               1.   E határozat címzettje a portugál nemzeti nukleáris kutatóközpont (Instituto Superior Técnico, Campus Tecnológico e Nuclear – CTN, Portugália).
            
            
               2.   Erről a határozatról tájékoztatni kell a Portugál Köztársaságot.
            
         
         
            Kelt Brüsszelben, 2021. június 10-én.
            
                
            
         
         
            (1)  HL L 5., 2005.2.28., 1. o.